Video: Vroue helderoordag ontvoer | Maroela Media
Die beeldmateriaal van die kaping en vroue se ontvoering is deur kringtelevisiekameras opgeneem.
Twee vroue wat Woensdag helder oordag in Centurion, Gauteng, ontvoer is, is weer veilig by die huis.
Die polisie ondersoek 'n saak van kaping en ontvoering ná die voorval wat Woensdag omstreeks 16:00 in die woonbuurt Raslouw plaasgevind het.
'n Video wat kringtelevisiebeeldmateriaal van die misdaad toon, is intussen honderde kere op sosiale media gedeel.
Kapt. Mavela Masondo, Gautengse polisiewoordvoerder, sê 'n 63-jarige man was laatmiddag buite die Raslouw Lane-veiligheidskompleks met twee vroue in 'n VW Polo op pad toe die ontvoerders die pad met 'n wit Mercedes-Benz versper het.
"Vier gewapende mans het uit die Mercedes-Benz gespring en vuurwapens op die drie insittendes van die Polo gerig," sê Masondo. Die drie insittendes is uit die Polo geruk.
In die beeldmateriaal kan gesien word hoe een van die kapers 'n vrou hardhandig aan haar arms oor die teer na die Mercedes-Benz sleep. Die ander vrou probeer haar teësit, maar 'n ander kaper ruk haar in die rigting van die Polo en prop haar terug in dié motor.
Hulle probeer ook die man ontvoer, maar nadat hulle hom in die Mercedes-Benz se kattebak gedwing het, kon hulle nie die klap kry om toe te bly nie en ry kort daarna sonder hom weg.
Een van die vroue, Charity Nzuza, is later die aand in Midrand vrygelaat en die tweede het haar man Donderdag in die vroeë oggendure iewers uit Johannesburg gebel nadat sy daar afgelaai is, vertel Masondo. Nzuza is ongedeerd, maar volgens die polisie was die tweede vrou tot dusver nog te getraumatiseerd om 'n verklaring af te lê.
Die gekaapte Polo is verlate in Johannesburg gekry.
Masondo sê die motief vir die ontvoering is nog onbekend, maar die ondersoek duur voort.
Two people hijacked in Raslouw, Centurion late yesterday afternoon and who were taken hostage have been released. The one was a senior official of the Legal Practice Council @DOJCD_ZA #CrimeWatch pic.twitter.com/u4G7IwNEL7
— Yusuf Abramjee (@Abramjee) November 15, 2018
Weskus-oproer: Minstens 3 geboue aan die brand gesteek
Wat de hel gaan aan in die land?
Dit is tipies ons mense in S.A. Twee karre ry by die sekuriteitshekke in, maar niemand sal stop om die mense te probeer help nie. Elkeen vir homself. Sal sien hoe word jy aangerand, maar te bang om te help
Wat aangaan in die land is Goddeloosheid.
Ons Vader sit ons onder strafgerig want ons aanbid Jesus as ons god en en sy Vader(die Almagtige Skepper van ALLES) nie.